Diari Oficial de la Generalitat Valenciana


Sumari del DOGV 9617, del 14-06-2023 (2023/6340)

RESOLUCIÓ de 10 de novembre de 2022, del Servei Territorial d'Indústria, Energia i Mines de Castelló, d'autorització administrativa prèvia i autorització administrativa de construcció i declaració en concret d'utilitat pública, per a l'alta de la subestació transformadora denominada ST Alcalatén, de tensions 132/20kV, al terme municipal de l'Alcora. (Expedient ATASCT/2018/47/12).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9617

Data del DOGV
:   14-06-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/6340


Data del document
:   10-11-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 10 de novembre de 2022, del Servei Territorial d'Indústria, Energia i Mines de Castelló, d'autorització administrativa prèvia i autorització administrativa de construcció i declaració en concret d'utilitat pública, per a l'alta de la subestació transformadora denominada ST Alcalatén, de tensions 132/20kV, al terme municipal de l'Alcora. (Expedient ATASCT/2018/47/12). [2023/6340]  
  
  
Presentada sol·licitud d'autorització administrativa prèvia i autorització administrativa de construcció, relativa a la instal·lació elèctrica indicada més avall i amb base en els següents:  
  
Fets  
En data 13 de setembre de 2019, s'inicia l'expedient ATASCT/2018/47/12, amb la sol·licitud prèvia d'autorització administrativa prèvia, autorització administrativa de construcció i declaració en concret d'utilitat pública presentada per Iberdrola Distribución Eléctrica, SAU, ara denominada I-DE Redes Eléctricas Inteligentes, SAU, amb CIF K11659573, presentada en aquest servei territorial.  
En data 13 de setembre de 2019, es presenta la liquidació de la taxa corresponent.  
Ha sigut realitzada la informació pública, a què fa referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica, que són competència de la Generalitat Valenciana, mitjançant publicació en el Butlletí Oficial de la Província de Castelló en data 6 d'agost de 2019, en el Diari Oficial de la Generalitat Valenciana en data 8 d'agost de 2019, el periòdic Mediterráneo, en data 28 d'agost de 2019, en el tauler d'anuncis de l'Ajuntament d'Onda en data 17 de juliol de 2019, en el tauler d'anuncis de l'Ajuntament de l'Alcora en data 22 de juliol de 2019; no s'ha presentat cap al·legació durant el període d'informació pública de la sol·licitud presentada.  
  
En data de signatura 5 de juliol de 2022, s'emet una resolució de declaració d'impacte ambiental, conjunta amb l'ATLINE/2018/143/12, per la Direcció General d'Avaluació Ambiental i Territorial, referència 121/2221-WEX, en sentit acceptable als sols efectes ambientals i sense perjudici de la prèvia obtenció de les autoritzacions sectorials que li siguen aplicables, al projecte de la línia elèctrica a 132kV de doble circuit, ST Corral del Corb - ST Alcalatén, als termes municipals d'Onda i l'Alcora (Castelló), sempre que aquest es desenvolupe d'acord amb el que s'estableix en l'estudi d'impacte ambiental, el projecte tècnic i la resta de la documentació presentada i de conformitat amb les condicions incloses en aquest.  
  
El projecte presenta un traçat concretat, compta entre la seua documentació amb els plans pertinents a escala adequada, està prou detallat i conté una relació concreta i individualitzada dels béns i drets afectats, i compleix, per tant, les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
De conformitat amb el projecte presentat, la instal·lació elèctrica compleix amb les condicions tècniques i de seguretat reglamentàriament establides, la qual cosa permet l'aprovació d'aquesta sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
  
Sisé. Examinada la documentació aportada, s'emet proposta de resolució favorable per la Secció d'Energia.  
  
Fonaments de dret  
Primer. Llei 24/2013, de 26 de desembre, del sector elèctric.  
Segon. Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Tercer. Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
Quart. Llei 21/2013, de 9 de desembre, d'avaluació ambiental.  
Cinqué. La instrucció d'aquest procediment és competència del Servei Territorial d'Indústria, Energia i Mines de Castelló segons l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i la resolució correspon a la persona titular de la direcció del servei territorial esmentat.  
  
El cap del Servei Territorial d'Indústria, Energia i Mines de Castelló, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa prèvia de la instal·lació elèctrica que s'indica:  
Peticionari: I-DE Redes Eléctricas Inteligentes, SAU.  
Emplaçament de la instal·lació: coordenades fus UTM:31; dàtum ETRS89: X= 738.685,00 Y= 4.438.921,00, terme municipal de l'Alcora (Castelló).  
Projecte: «Alta de la subestació transformadora ST Alcalatén, de potència 132/20kV».  
Objecte de l'autorització  
Relació de posicions:  
\_\_\_ de 220 kV  
\_6\_ de 132 kV  
\_\_\_ de 66 kV  
\_\_\_ de 33 kV  
\_16\_ de 20 kV  
\_\_\_ de 0,4 kV  
Detall de les posicions:  
Sistema de 132 kV  
D'intempèrie, tecnologia HIS, configuració en simple barra compost per:  
- Dos (2) posicions línia tipus HIS d'intempèrie, amb interruptor  
- Una (1) posició de transformador de potència T-1, tipus HIS d'intempèrie amb interruptor  
- Una (1) posició de partició de barres tipus HIS d'intempèrie amb interruptor  
- Dos (2) posicions de mesurament convencionals d'intempèrie sense interruptor  
  
Màquines  
- Un transformador d'intempèrie T-1 de capacitat 40 MVA i tensions 132/21,5 kV  
  
Sistema de 20 kV  
Dos mòduls de cel·les situades a l'interior d'un edifici, cadascun d'ells, amb aïllament en SF6, amb una configuració de simple barra partida i compost per les següents posicions:  
  
Mòdul 1  
- Quatre (4) posicions línia  
- Una (1) posició de transformador  
- Una (1) posició de serveis auxiliars  
- Una (1) posició de mesurament  
- Una (1) posició de partició  
- Una (1) posició d'unió  
Mòdul 2  
- Quatre (4) posicions línia  
- Una (1) posició de mesurament  
- Una (1) posició de partició  
- Una (1) posició d'unió  
Sistemes auxiliars  
- Un transformador de serveis auxiliars de 250 kVA, relació 21,5/0,420-0,242 kV/kV.  
- Una reactància trifàsica 2032 A-25 segons, en sèrie amb resistència monofàsica de connexió a terra de 081 A-23 segons.  
- Edificis: un per a control amb dues sales separades (sala de control i sala de comunicacions) i dos edificis diàfans, en una sola planta, prefabricats de formigó per a situar els mòduls 1 i 2 de cel·les de 20 kV  
  
  
Característiques principals:  
Núm. de registre de subestacions i centres de transformació: ---  
Tipus: subestació transformadora, de tecnologia HIS i aïllament SF6.  
Pressupost: 2.721.069,37 euros  
  
Segon  
Atorgar al peticionari autorització administrativa de construcció del projecte d'execució de la instal·lació. En l'execució del projecte es tindran en compte les següents condicions:  
1. Les obres hauran de realitzar-se d'acord amb el projecte presentat i, si és el cas, annexos tècnics posteriors aportats a aquest.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El projecte es desenvoluparà de conformitat amb els condicionants ambientals que es detallen en l'informe d'impacte ambiental, emés amb data 5 de juliol de 2022, per la Direcció General de Medi Natural i d'Avaluació Ambiental i amb referència 121/8959-FKP.  
4. El titular donarà compte de la terminació de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. El titular disposa d'un termini de 12 mesos comptats des de la recepció d'aquesta resolució per a la presentació de la sol·licitud d'autorització d'explotació, i pot per raons justificades sol·licitar pròrrogues d'aquest termini, segons el que s'estableix en l'article 11.3 del Decret 88/2005.  
6. En el cas que, per a finalitzar l'execució de la instal·lació objecte de projecte, es requerisca posar part d'aquesta en tensió, es procedirà d'acord amb les següents condicions:  
· Presentació de sol·licitud de finalització d'execució, a la qual s'acompanyarà el certificat de finalització parcial d'obra, subscrit per un tècnic competent i visat pel col·legi oficial corresponent, acreditatiu que la part de la instal·lació ja executada és conforme als reglaments tècnics en la matèria o, si no n'hi ha, declaració responsable.  
  
· La finalització de l'execució es realitzarà sota la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.  
· L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no pertorbació a altres instal·lacions o equips.  
· S'haurà de presentar, en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que s'estableix en el Decret 88/2005.  
· Transcorregut un mes des que aquest servei territorial haja diligenciat i entregat el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En cas que aquesta instal·lació ja estiga en tensió, el peticionari haurà de procedir a la seua desconnexió a la finalització d'aquest termini.  
3. Declarar, en concret, la utilitat pública de la instal·lació en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests a l'efecte de l'article 52 de la Llei de 16 de desembre de 1954, d'expropiació forçosa, concretant-se en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric i els articles 157.1, 158, 159, 160 i 162.3 del Reial decret 1955/2000, d'1 de desembre.  
4. Publicar i notificar la present resolució, d'acord amb el que s'estableix en el Decret 88/2005; es fa saber que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells a qui, intentada la notificació, no s'haguera pogut practicar.  
  
5. Publicar en el Diari Oficial de la Generalitat Valenciana un extracte del contingut de la present resolució, d'acord amb el que es disposa en l'article 42.4 de la Llei 21/2013, de 9 de desembre, d'avaluació ambiental.  
L'Administració deixarà sense efecte la present resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar aquesta, d'acord amb altres disposicions que siguen aplicables i, especialment, la relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que el justifique.  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria, Energia i Mines (c/ de la Democràcia, 77 - 46405 València) en el termini d'un mes, comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 10 de novembre de 2022.- El cap del Servei Territorial d'Indústria, Energia i Mines: Gerardo Nebot García.